程伊川贊
作者：陳長方
朝代：宋

paragraphs: 道如皎日，絲毫不隔。
人自迷之，轉南爲北。
寥寥千載，𧥄𧥄百家。
精罷力憊，言多道遐。
惟吾夫子，神交累聖。
一念全德，千差盡正。
發古關鍵，推與人同。
學焉得此，作聖之功。
浩乎無倪，體之甚邇。
力扶斯文，仆而復起。
我瞻遺像，非沒非存。
傳之後裔，愈久彌尊。
有功生民，不下神禹。
非知道者，將誰告語。